钦定古今图书集成/历象汇编/庶征典/第108卷 > 北魏
## 钦定古今图书集成/历象汇编/庶征典/第108卷 > 北魏

### 太宗神瑞二年饥

按《魏书太宗本纪》：神瑞二年九月，京师民饥，听出山
东就食。冬十月丙寅，诏曰：“古人有言：百姓足则君有
馀，未有民富而国贫者也。顷者以来，频遇霜旱，年谷不登，百姓饥寒不能自存者甚众，其出布帛仓谷，以
振贫穷。”　按《食货志》：二年不熟，京畿之内，路有行馑。
帝以饥，将迁都于邺，用博士崔浩计，乃止。

### 泰常八年饥

按，《北史魏太宗本纪》：“泰常八年，岁饥，诏所在开仓振
给。”

### 世祖神麚四年饥

按，《北史魏太武帝本纪》：“神麚四年二月，定州人饥，诏
开仓以振之。”

### 太平真君元年饥

按：《魏书世祖本纪》：“太平真君元年，州镇十五民饥，开
仓振恤。”

太平真君九年，饥。

按：《魏书世祖本纪》：“九年二月癸卯，山东民饥，诏开仓
振之。”

### 高宗太安三年饥

按：《魏书高宗本纪》：“太安三年十有二月，以州镇五蝗，
民饥，使使者开仓以振之。”

太安五年，饥。

按《北史魏高宗本纪》：五年“冬十二月戊申，诏以六镇、
云中、高平、二雍、秦州遍遇灾旱，年谷不收，开仓振乏，
有徙流者，喻还桑梓。”

### 显祖天安元年饥

按：《魏书显祖本纪》：“天安元年，州镇十一旱，民饥，开仓
振恤。”

### 皇兴四年饥

按：《魏书显祖本纪》：“皇兴四年，州镇十一，民饥。”

### 高祖延兴三年饥

按：《魏书高祖本纪》：“延兴三年，相州民饿死者二千八
百四十五人。”

延兴四年，饥。

按：《北史魏高祖本纪》：“四年，州镇十三大饥，丐人田租，
开仓振之。”

### 太和元年饥

按《魏书高祖本纪》：“太和元年春正月己酉，雪中饥，开
仓振恤。十有二月丁未，州郡八水旱蝗，民饥。”

太和二年，饥。

按《北史魏高祖本纪》：“二年，州镇二十馀，水旱，人饥，诏
开仓振恤。”

太和三年，饥。

按：《魏书高祖本纪》：“三年六月辛未，以雍州民饥，开仓
振恤。”

太和四年，饥。

按《北史魏高祖本纪》：“四年，郡镇十八水旱，人饥，诏开
仓振恤。”

太和五年，饥。

按，《北史魏高祖本纪》：“五年十二月癸巳，州镇十二饥，
诏开仓振恤。”

太和七年，饥。

按《北史魏高祖本纪》，“七年三月甲戌，以冀、定二州饥，
诏郡县为粥于路以食之。六月，定州上言，为粥所活
九十四万七千馀口。九月，冀州上言，为粥所活七十
三万一千七百馀口。十二月，州镇十三饥，诏开仓振
恤。”

太和八年，饥。

按《北史魏高祖本纪》：“八年十二月，州镇十五水旱，人
饥，诏使者开仓振恤。”

太和九年，饥。

按《北史魏高祖本纪》，九年“八月庚申，诏曰：‘数州灾水，
饥馑荐臻，民有卖鬻男女者，天谴在予一人，百姓横
罹艰毒。今自太和六年已来，买定、冀、幽、相四州饥人
良口者，尽还所亲，虽聘为妻妾，遇之非理，情不乐者，
亦离之’。”是岁，京师及州镇十三水旱伤稼。

太和十年，饥。

按：《魏书高祖本纪》：“十年十有二月乙酉，诏以汝南、颍
川大饥，丐民田租，开仓振恤。”

太和十一年，饥。

按《魏书高祖本纪》，十有一年二月甲子，诏以肆州之
雁门及代郡民饥，开仓振恤。六月辛巳，秦州民饥，开
仓振恤。秋七月己丑，诏曰：“今年谷不登，听民出关就
食，遣使者造籍，分遣去留，所在开仓振恤。”是岁大饥，
诏所在开仓振恤。　按《韩麒麟传》，麒麟除冠军将军，
齐州刺史。太和十一年，京都大饥。麒麟表陈时务曰：
“古先哲王，经国立治，积储九稔，谓之太平。故躬籍千
亩，以励百姓，用能衣食滋茂，礼教兴行。逮于中代，亦
崇斯业。入粟者与斩敌同爵，力田者与孝悌均赏，实
百王之常轨，为治之所先。今京师民庶，不田者多，游
食之口，三分居二。盖一夫不耕，或受其饥，况于今者，
动以万计。故顷年山东遭水，而民有馁终。今秋京都
遇旱，谷价踊贵，实由农人不劝，素无储积故也。”伏惟

泽，下有冻馁之人，皆由有司不为明制，长吏不恤其
本。自承平日久，丰穰积年，竞相矜夸，遂成侈俗。车服
第宅，奢僭无限，丧葬婚“娶，为费实多。贵富之家，童妾
袨服；工商之族，玉食锦衣，农夫𫗦糟糠，蚕妇乏短褐。
故令耕者日少，田有荒芜。谷帛罄于府库，宝货盈于
市里，衣食匮于室，丽服溢于路。饥寒之本，实在于斯。
愚谓凡珍玩之物，皆宜禁断，吉凶之礼，备为格式。令
贵贱有别，民归朴素。”制天下男女，讣口受田，宰司四
时巡行，台使岁一按检，勤相劝课，严加赏罚，数年之
中，必有盈赡，虽遇灾凶，免于流亡矣。往年校比户贯，
租赋轻少。臣所统齐州，租粟才可给俸，略无入仓，虽
于民为利，而不可长久。脱有戎役，或遭天灾，恐供给
之方，无所取济。可减绢布，增益谷租，年丰多积，岁俭
出赈，所谓私民之谷，寄积于官。官有宿积，则民无荒
年矣。

太和十二年，饥。

按《北史魏高祖本纪》：“十二年十一月，雍、豫二州人饥，
诏开仓振恤。”

太和十三年，饥。

按《魏书高祖本纪》，十有三年夏四月己丑，州镇十五
大饥，诏所在开仓振恤。　按《高闾传》，太和十四年秋，
闾上表曰：“奉诏以春夏少雨，忧饥馑之方臻，愍黎元
之伤瘁，同禹汤罪己之诚，齐尧舜引咎之德。虞灾致
惧，询及卿士，令各上书，极陈损益。臣闻皇天无私，降
鉴在下，休咎之征，咸由人召。故帝道昌则九畴叙，君
德”衰而彝伦斁。休瑞并应，享以五福，则康于其邦；咎
征屡臻，罚以六极，则害于其国。斯乃《洪范》之实征，神
祇之明验。及其厄运所缠，世锺阳九，数乖于天理，事
违于人谋，时则有之矣。故尧汤逢历年之灾，周、汉遭
水旱之患，然立功修行，终能弭息。

太和二十年岁俭。

按《北史魏高祖本纪》：“二十年十二月甲子，以西北州
郡旱俭，遣侍臣巡察，开仓振恤。”

太和二十三年，世宗即位，饥。

按：《北史魏世宗本纪》：“二十三年四月，即皇帝位。是岁
州镇十八水饥，分遣使者开仓振恤。”

### 世宗景明元年饥

按《魏书世宗本纪》，景明元年五月甲寅，以北镇大饥，
遣兼侍中杨播巡抚赈恤，是岁十七州大饥，分遣使
者开仓赈恤。　按《薛安都传》，安都从祖弟真度为豫
州刺史。景明初，豫州大饥，真度表曰：“去岁不收，饥馑
十五。今又灾雪三尺，民人萎馁。”

景明二年，饥。

按《魏书世宗本纪》：“二年三月，青、齐、徐、兖四州大饥，民
死者万馀口。”

景明三年，饥。

按：《魏书世宗本纪》：“三年，河州大饥，死者二千馀口。”

### 正始四年饥

按：《北史魏世宗本纪》，正始四年“秋八月辛丑，敦煌人
饥，诏开仓赈恤。九月景戌，司州人饥，诏开仓赈恤。永
平元年春三月景午，以去年旱俭，遣使者所在赈恤。”

### 永平二年饥

按《魏书世宗本纪》：永平二年“夏四月己酉，诏以武川
镇饥，开仓赈恤。”

永平三年，岁俭。

按，《北史魏世宗本纪》：“三年五月丁亥，冀、定二州旱俭，
诏开仓赈恤。”

永平四年，饥。

按《魏书世宗本纪》：“四年二月壬午，青、齐、徐、兖四州民
饥甚，遣使赈恤。”

### 延昌元年饥

按《魏书世宗本纪》：延昌元年：“夏四月戊辰，诏河北民
就谷燕、恒二州，辛未，诏饥民就谷六镇。五月丙午，诏
天下有粟之家，供年之外，悉贷饥民。六月庚辰，诏出
太仓粟五十万石，以赈京师及州郡饥民。”

延昌二年，饥。

按《魏书世宗本纪》：二年“二月丙辰朔，赈恤京师贫民。
甲戌，以六镇大饥，开仓赈赡。是春，民饥饿死者数万
口。夏四月庚子，以绢十五万匹赈恤河南郡饥民。六
月乙酉，青州民饥，诏使者开仓赈恤。”

延昌三年，饥。

按《魏书世宗本纪》：“三年夏四月，青州民饥，辛巳，开仓
赈恤。”

### 肃宗熙平元年饥

按《魏书肃宗本纪》：熙平元年夏四月戊戌，以瀛州民
饥，开仓赈恤。五月丁卯朔，诏曰：“炎旱积辰，苗稼萎悴，
比虽微澍，犹未霑洽。晚种不纳，企望忧劳。在予之责，
思自兢厉。尚书可釐恤狱犴，察其淹枉，简谅轻重，随
事以闻，无使一人怨嗟，增伤和气。土木作役，权皆休
罢，劝农省务，肆力田畴。庶嘉泽近降，丰年可必熙平二年饥。

按《魏书肃宗本纪》：“二年冬十月，幽冀沧瀛四州大饥，
光州饥敝。”

### 神龟元年饥

按《魏书肃宗本纪》：神龟元年“春正月乙酉，幽州大饥，
民死者三千七百九十九人，诏刺史赵邕开仓赈恤。”

### 出帝太昌元年饥

按：《魏书出帝本纪》：太昌元年五月，“诏西土年饥，百姓
流徙，其有露尸，令所在埋覆。”

### 孝静帝天平三年饥

按《魏书孝静帝本纪》：天平三年：“冬十一月戊申，诏遣
使巡检河北流移饥人。”

天平四年，饥。

按《魏书孝静帝本纪》。不载　按《北史齐神武本纪》。“四
年二月乙酉。神武以并、肆、汾、建、晋、东雍、南汾、秦、陕九
州霜旱，人饥流散。请所在开仓赈给。”

### 文帝大统二年大饥

按：《北史魏文帝本纪》：“大统二年，关中大饥，人相食，死
者十七八。”

### 恭帝四年浙州饥

按《魏书恭帝本纪》，不载。　按《周书孝闵帝本纪》，元年。
〈即西魏恭帝四年〉三月壬子，诏曰：“浙州去岁不登，厥民饥馑，
朕用愍焉。”